
				A

				Carmen:

				desde ti

				puiden contemplar os soños

				sen necesidade de

				utopías.

				Este

				libro é para ti,

				habitante deste lugar salgado e chuvioso.

				E tamén este desexo:

				oxalá

				coides e celebres,

				sempre,

				o xeito único, singular e distinto

				que tes de estar no

				mundo.

				Zoom

				No universo

				unha galaxia extraviada

				unha vía láctea

				un sistema solar

				un planeta único

				cósmico

				cómico

				un atlas

				un continente

				un mapa

				unha península

				e

				na súa punta máis salgada

				un recanto 

				feliz

			

		

		
	
		
			
				8

			

		

		
			[image: ]
		

		
			[image: ]
		

		
			
				Dígocho eu

				(sinonimograma)

				E

				quen di

				recanto di curro,

				 currullo, currucho, cornecho, 

				curruncho, recuncho ou 

				recullo

				Porque 

				aquí todo parece

				pouco

				e

				facer 

				unha pregunta

				é sempre unha

				delicia

				(e unha ledicia):

				Señorita

				Bubble?

				E ti de quen vés sendo?

				Si,

				este é 

				o lugar onde 

				case todo

				depende

